Diari Oficial de la Generalitat Valenciana


Sumari del DOGV 2975, del 21-04-1997 (1997/6407)

ACORD de 30 de gener de 1997, de la Comissió Territorial d'Urbanisme de València, relatiu a l'homologació del sector B sòl urbanitzable industrial i sector est sòl urbanitzable residencial de Llosa de Ranes.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2975

Data del DOGV
:   21-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6407


Data del document
:   30-01-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de gener de 1997, de la Comissió Territorial d'Urbanisme de València, relatiu a l'homologació del sector B sòl urbanitzable industrial i sector est sòl urbanitzable residencial de Llosa de Ranes.  
La Comissió Territorial d'Urbanisme de València, en sessió celebrada el 30 de gener de 1997, va adoptar el següent acord:  
"Vist l'expedient enviat per l'Ajuntament de Llosa de Ranes relatiu a deficiències de l'expedient de referència, a efectes de la seua aprovació definitiva, i d'acord amb els següents  
Antecedents de fet  
Primer  
La Comissió Territorial d'Urbanisme de València, en sessió celebrada el dia 18 de juliol de 1996 va acordar suspendre l'aprovació definitiva de l'homologació del sector est i sector b de Llosa de Ranes, mentre es reparen una sèrie de deficiències que, en síntesi, s'indiquen a continuació:  
1. Aportar l'expedient administratiu justificant que la seua tramitació s'ha realitzat d'acord amb la Llei 6/1994, de 15 de novembre de la Generalitat Valenciana, Reguladora de l'Activitat Urbanística (LRAU).  
2. Considerar les observacions realitzades en l'informe emés per Demarcació de Carreteres de la Direcció General d'Obres Públiques de la Conselleria d'Obres Públiques, Urbanisme i Transports en relació amb l'execució de la rotonda d'accés des de la VV-1031, la zona de protecció de la dita carretera haurà de quedar exempta de tot tipus d'instal·lacions i l'execució de l'esmentada rotonda haurà de quedar vinculada al sector que primerament es desenvolupe.  
3. Sector B sòl urbanitzable industrial  
Eliminar les discrepàncies existents respecte de la xarxa primària o estructural, entre la memòria i els plans, i s'haurà d'incorporar a aquesta xarxa les dues rotondes especificades en l'informe emés per Diputació (Vies i Obres).  
4. Sector est sòl urbanitzable residencial est  
Incorporar a la xarxa estructural definida en aquest sector, l'àrea de zona verda inclosa dins del sistema general en les normes, situada a l'est de la dotació escolar.  
Segon  
Els dies 2 d'agost i 17 d'octubre de 1996, l'ajuntament tramet còpia de l'expedient administratiu i nou exemplar sense diligenciar el document d'homologació del sector B sòl urbanitzable industrial.  
Tercer  
La Comissió Territorial d'Urbanisme en sessió de 23 d'octubre de 1996 va acordar de nou suspendre l'aprovació definitiva d'aquests sectors, especificant deficiències en la tramitació de l'expedient, ja que únicament s'havia exposat al públic per un termini de 20 dies i diverses inconcrecions en la documentació aportada, no es consideraven complertes les deficiències especificades en l'acord de la Comissió Territorial de 18 de juliol.  
Quart  
L'ajuntament ha aportat nova documentació compensadora, que consta d'un certificat de l'acord plenari en què s'aprova la reparació de les deficiències, certificat sobre el qual s'ha completat el termini d'exposició pública de l'expedient, no havent-se presentat al·legacions. A més, envia nous exemplars deligenciats dels documents d'homologació del sector est i sector B.  
Cinquè  
El Servei de Vies i Obres de Diputació ha enviat amb data 17 de desembre de 1996, informe favorable sobre la nova documentació aportada.  
Sisè  
El contingut dels documents d'homologació és el següent:  
1. Sector B sòl urbanitzable industrial  
Es concreten com a elements estructurals del sector:  
a) Vial perimetral que delimita el sector per l'est i sud juntament amb el sòl no urbanitzable.  
b) Vial prolongació de la ronda actual, incorporant les dues rotondes especificades en l'informe de Diputació sent l'exterior a càrrec del sector.  
c) Vial de servei paral·lel a la carretera VV-1031.  
S'especifica a més que la ubicació dels sòls dotacionals ha de ser la reflectida en els plans, de forma que separen el sector del sòl urbà residencial limítrof i com a condició de connexió, es concreta que l'execució de la rotonda d'accés des de la carretera VV-1031 quedarà vinculada al sector de sòl urbanitzable que primerament es desenvolupe.  
2. Sector est sòl urbanitzable residencial  
S'identifiquen com a integrants de la xarxa estructural:  
1. Vial perimetral de 15 m d'amplària que delimita el sector est i nord juntament amb el sòl no urbanitzable.  
2. L'ampliació del sòl escolar inclòs en l'interior del sector.  
3. Ampliació del parc de l'Ermita i del parc situat al nord-est, al sector.  
4. Vial de servei paral·lel a la VV-1031.  
Setè  
La Comissió Informativa de la Comissió Territorial d'Urbanisme de València, en sessió celebrada el 23 de gener de 1997 va emetre informe relatiu al projecte que ens ocupa, i complia així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
Amb la justificació de l'ampliació del període d'exposició pública de l'expedient, la seua tramitació quedaria adaptada al que especifica la Llei 6/1994 Reguladora de l'Activitat Urbanística.  
Segon  
Les modificacions introduïdes en el document d'homologació del sector B sòl urbanitzable industrial fan que puguen considerar-se reparades les deficiències especificades per la Comissió Territorial de 18 de juliol de 1996.  
Tercer  
En el projecte d'homologació del sector residencial s'ha recollit la deficiència especificada, en relació a l'adscripció a la xarxa primària de la zona verda del sistema general situada a l'est de la dotació escolar, i es complirà la deficiència relativa a aquest sector.  
Per altra part en el projecte es considera que computaran a efectes de les dotacions del sector, tant l'ampliació de la dotació escolar com part de la zona verda de la xarxa primària i a aquest respecte es fan les observacions següents:  
- D'acord amb el que especifica l'article 22 de la Llei Reguladora de l'Activitat Urbanística, no es computaran per a verificar el compliment dels estàndards mínims del planejament parcial, les reserves dotacionals de la xarxa estructural, llevat que aquestes oferesquen condicions privilegiades d'ús quotidià i gaudi permanent per a la població del sector.  
- En cap cas, aquest còmput com a dotació del sector podrà fer-se a consta de reduir els estàndards legals mínims establerts des de les normes subsidiàries, en particular l'estàndard de 5m2/hab de parc públic del sistema general.  
Quart  
La Comissió Territorial d'Urbanisme és l'òrgan competent per a emetre dictamen resolutori sobre l'homologació dels plans urbanístics, i de les seues modificacions, de municipis de menys de 50.000 habitants, d'acord amb el que disposa en el text de la Instrucció de Planejament 1/1996, sobre Homologació dels Plans d'Urbanisme a la Llei 6/1994, en relació amb l'article 10.a per remissió de l'article 9.1, ambdós del Decret 77/96 de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista dels antecedents i fonaments exposats i de la legislació vigent en matèria d'urbanisme, la Comissió Territorial d'Urbanisme de València acorda aprovar definitivament l'homologació del sector B sòl urbanitzable industrial i sector est sòl urbanitzable residencial de Llosa de Ranes.  
L'Ajuntament de Llosa de Ranes haurà de notificar el contingut d'aquest acord a tots els particulars en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que puga exercitar qualsevol altre recurs que estime oportú.  
València, 30 de gener de 1997.- El secretari de la Comissió Territorial d'Urbanisme: José Manuel Palau Navarro.